Pål Feiring

Pål Feiring (1919–1981) var en norsk politimann som hadde forskjellige lederfunksjoner innen politivesenet. Han var sjef for Utrykningspolitiet i 1960- og 1970-årene, og senere politimester i Drammen. 

Feiring startet sin politikarriere i 1943. Under krigen tjenestegjorde han en kort periode ved Romerike politikammer, men måtte flykte til Sverige. Her var han med på å bygge opp de norske polititropper som kom hjem i frigjøringsdagene i 1945. Han ble ansatt i trafikkpolitiet i Oslo i 1955 og ble i 1960 sjef for Utrykningspolitiet. Feiring skal ha fått mye av æren for å ha bygd opp UP til en moderne politienhet og ble på 1970-tallet omtalt som «Norges politikjendis nummer en». Han var politimester i Drammen fra 1977 til 1981. 

Han var ridder av Dannebrogordenen.

Feiring døde etter en operasjon på Ullevål sykehus i 1981.

Referanser

Eksterne lenker
Feiring blir intervjuet i NRK-programmet Tips for trafikanter (NRK, 1969)

Norske politimestere
Dannebrogordenen
Personer fra Oslo